เรื่องร้องเรียน: หม้อแปลงไฟฟ้าระเบิด บ่อยไฟลุกท่วมน่ากลัวมากๆ เนื่องด้วยคาดว่าจะมีการใช้ไฟเกิน ซึ่งเกิดขึ้นหลายครั้ง ในเวลาไม่กี่เดือน บริเวณนั้นเป็นชุมชนบ้านไม้ทั้งนั้น และอยู่ติดกับศาลาว่าการ กทม.ถ้าปล่อยโดยไม่แก้ไขปัญหาให้จบสิ้น..เกรงว่าจะเกิดอัคคีภัยครั้งใหญ่ ดังที่เคยเกิดมาบริเวณนี้เมื่อหลายสิบปีมาแล้ว,การไฟฟ้าเข้ามาดูก็แค่แก้ไข แต่ก็ยังเกิดขึ้นบ่อยๆจนเหมือนไม่ได้ทำอะไรให้ดีขึ้นเลย จึงใคร่ขอให้ทางกทม.ช่วยประสานแก้ไขให้ด้วย..ขอขอบคุณครับ
การดำเนินการของเจ้าหน้าที่: การไฟฟ้านครหลวง เขตวัดเลียบ ตรวจสอบแล้วพบว่าสายหลังเครื่องวัด(ของลูกค้า)ชำรุด ขอให้เปลี่ยนสายก่อน แล้วจะได้นำเครื่องวัดไปติดตั้งในวันหน้า หากมีปัญหาเรื่องไฟฟ้าโทร 0-2220-5333 ได้24 ชม.ครับ
ความเห็นของผู้แจ้ง: ขอบคุณครับ รวดเร็วจริงๆ บอกตรงๆ ผมมีทัศนคติไม่ค่อยดีกับผู้ว่าคนนี้ และไม่ได้เลือกด้วย...เพราะเหตุผลและความเห็นทางการเมืองไม่ตรงกัน..แต่ตอนนี้คงต้องเปิดใจยอมรับการบริหารงานของท่านแล้วละ...ขอชมจากความจริงใจครับ..ทำต่อไปคนเห็นเอง...ขอบคุณทีมงานทุกท่านและผู้ว่าชช.ผู้ล่ำบึ๊กครับ...
พื้นที่: แขวงบวรนิเวศ เขตพระนคร กรุงเทพมหานคร